Държавен вестник, бр. 80, 2019 г., стр. 63

БРОЙ  80	
Д Ъ Р Ж А В Е Н  В Е С Т Н И К 	
СТР.  63  
 
(iv) Ако Отсрещна страна откаже доставяне на съответно известие, представен документ 
или решение, за дата на този отказ се счита датата на получаване на такъв документ от 
Отсрещната страна. 
 
(v) Във връзка с доставянето за Известие за забранена практика, Известие за констатация 
на трето лице и/или Решение за временно отстраняване, ако адресът на лице или 
дружество, за което се предполага, че ще стане Отсрещна страна, е неизвестен или 
фиктивен, Комисарят по изпълнението полага разумни усилия, за да извести това лице или 
дружество за съответното известие или решение. При тези обстоятелства датата на 
последното такова усилие от Комисаря по изпълнението се счита, че е датата на 
предполагаемото узнаване от лицето или дружеството. За настоящите цели, 
„предполагаемо узнаване” означава предположение, че лице или дружество, което се 
предполага, че ще стане Отсрещна страна, е узнало за издаването на съответното известие, 
документ или решение по силата на усилията за уведомяване на такова лице или 
дружество, и се счита, че то го е получило. 
 
(vi) За дата на получаване на известия относно всички Производства по прилагане на 
изискванията и съответни известия от CCO се счита първият (1-ият) ден след датата, на 
която съответното известие, документ или решение е изпратено на CCO от Комисаря по 
изпълнението от Изпълнителна комисия, според случая. 
 
(viii) Когато възникне спор относно датата, на която е получен документ или се счита за 
получен, въпросът се решава от Комисаря по изпълнението или от Изпълнителната 
комисия, според случая. Решението на Комисаря по изпълнението във връзка с датата на 
считаното получаване не подлежи на обжалване. 
 
14.3 Изчисляване на време 
 
Освен ако не е посочено друго, терминът „дни”, както е използван в настоящата Политика, 
означава календарни дни, включително уикенди и празници. Ако последният ден на даден период, 
предвиден по настоящата Политика, се пада през уикенда или в друг ден, в който Централата на 
Банката в Лондон, Англия, не е отворена за бизнес, периодът тече до края на следващия ден, в 
който Централата на Банката в Лондон, е отворена за бизнес. 
 
14.4 Удължавания на времето 
 
По искане и с обосновка Комисарят по изпълнението или Изпълнителната комисия, според случая, 
може по своя преценка да разреши разумни удължавания на краен срок, определен в настоящата 
Политика или в съответното известие. Отсрещната страна и CCO нямат автоматично право за 
удължаване на краен срок. 
 
14.5 Без право на разкриване 
 
Освен ако не е изрично предвидено в настоящата Политика, Отсрещната страна няма право да 
разглежда или получава информация или документи, свързани или несвързани с Производства по 
прилагане на изискванията, по които Отсрещната страна е страна и които може да са в 
притежание, използване или под контрол на Банката. Отсрещната страна няма право да разкрива 
самоличността на лице, което е предоставило информация на Банката и което изрично е поискало 
самоличността му да бъде запазена в тайна. 
 
14.6 Използване на термини 
 
Освен ако контекстът не изисква друго, всеки термин, използван в настоящата Политика в 
единствено число включва и множествено число, а множествено число включва и единствено 
число; местоимения за определен род включват всички други родове. Освен това, позоваването на 
„включително” или подобен термин ще се разбира, че няма ограничително действие.